**Izziņa par atzinumos sniegtajiem iebildumiem**

Likumprojekts "Grozījumi Nacionālās drošības likumā" (VSS-702)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 22.11.2019., elektroniskā saskaņošana 24.01.2020., atkārtota elektroniskā saskaņošana 20.02.2020. |
|  |  |
| Saskaņošanas dalībnieki | Tieslietu ministrija, Finanšu ministrija, Ārlietu ministrija, Ekonomikas ministrija, Satiksmes ministrija, Zemkopības ministrija, Veselības ministrija, Latvijas pašvaldību savienība, Finanšu nozares asociācija, Tiesībsarga birojs, Ieslodzījumu vietu pārvalde, Latvijas Brīvo arodbiedrību savienība, Labklājības ministrija, Latvijas Jūras administrācija, Krīzes vadības padomes sekretariāts, Nacionālo bruņoto spēku Apvienotais štābs, Militārās izlūkošanas un drošības dienests, Finanšu kapitāla un tirgus komisija, Ģenerālprokuratūra, Satversmes tiesa, Valsts ieņēmumu dienests, Satversmes aizsardzības birojs, Valsts drošības dienests, Valsts ugunsdzēsības un glābšanas dienests, Pārresoru koordinācijas centrs, Nacionālā elektronisko plašsaziņas līdzekļu padome, Latvijas Banka, Izglītības un zinātnes ministrija, Sabiedrisko pakalpojumu regulēšanas komisija, Valsts kontrole, Iekšlietu ministrija, Latvijas Drošības un aizsardzības industriju federācija, Zemkopības ministrija, Valsts prezidenta kanceleja,  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Pārresoru koordinācijas centra, Ārlietu ministrijas, Satiksmes ministrijas, Labklājības ministrijas, Veselības ministrijas, Finanšu ministrijas, Tieslietu ministrijas, Finanšu nozares asociācijas, Satversmes aizsardzības biroja, Valsts drošības dienesta, Latvijas Pašvaldību savienības, Finanšu un kapitāla tirgus komisijas. |

 |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |  |
|  **I. Jautājumi, par kuriem saskaņošanā vienošanās ir panākta pēc likumprojekta starpministriju saskaņošanas** |
|  |  |

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Likumprojekta 1. pants par likuma papildināšanu ar 22.3 panta pirmās daļas otro punktu:2) Satiksmes ministrijas kompetencē esošajās nozarēs:a) valsts ceļu infrastruktūras uzturēšana;b) elektronisko sakaru un telefonlīniju pakalpojumu nodrošināšana; | **Pārresoru koordinācijas centra 06.08.2019. iebildums:**Ievērojot to, ka dzelzceļi ir nozīmīga valsts transporta sistēmas sastāvdaļa, kā arī to, ka valsts akciju sabiedrības “Latvijas dzelzceļš” (turpmāk – LDz) viens no uzdevumiem ir nodrošināt dzelzceļa infrastruktūras pārvaldīšanu un loģistikas pakalpojumus Latvijas tautsaimniecības interesēs, valsts līdzdalība LDz ir pamatota ar Valsts pārvaldes iekārtas likuma 88.panta pirmās daļas 3.punktu - tiek pārvaldīti tādi īpašumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai. Saskaņā ar Latvijas ilgtspējīgas attīstības stratēģijas līdz 2030. gadam (Latvija 2030) 296.punktu dzelzceļa transporta attīstība ir minēta, kā viena no prioritātēm, jo dzelzceļš ir perspektīvākais sauszemes transporta veids gan no drošības, gan vides kvalitātes viedokļa. No projekta anotācijas secināms, ka ar jēdzienu “valsts ceļu infrastruktūras uzturēšana” tiek saprasta tikai autoceļu infrastruktūra. Ievērojot iepriekšminēto, PKC aicina AM izvērtēt dzelzceļa infrastruktūras iekļaušanu likumprojekta 1.punkta sadaļā “Satiksmes ministrijas kompetencē esošās nozares”, jo arī pa dzelzceļu var nodrošināt liela apjoma ūdens, pārtikas, degvielas un citu nozīmīgu resursu piegādi, kā arī cilvēku evakuāciju no apdraudētajām teritorijām. | Vienošanās starpinstitūciju sanāksmē.Aizsardzības ministrija pēc konsultācijām ar NDK piedāvā vitālo (kritisko) pakalpojumu jautājumu risināt esošā normatīvā regulējuma par kritisko infrastruktūru (turpmāk arī – AM kritiskās infrastruktūras piedāvājums) ietvaros | Atbilstoši jaunajai projekta redakcijai minētais iebildums vairs nav aktuāls |
|  | Likumprojekta 1. pants par likuma papildināšanu ar 22.3 panta pirmo daļu | **Finanšu kapitāla un tirgus komisijas 26.08.2019. priekšlikums:**VAS "Latvijas Pasts" būtu iekļaujams likumprojektā "Grozījumi Nacionālās drošības likumā" kā vitālo (kritisko) finanšu nozares pakalpojumu sniedzējs. | Vienošanās starpinstitūciju sanāksmē. Priekšlikums tika skatīts saistībā ar AM kritiskās infrastruktūras piedāvājumu | Atbilstoši jaunajai projekta redakcijai minētais iebildums vairs nav aktuāls |
|  | Likumprojekta anotācijas I sadaļas 4.punkts:“Termins “prettiesisks” nepieļauj ārvalstu darbības, ko tās veic saskaņā ar Latvijas noslēgtajām starptautiskajām vienošanām (ar Latvijas kompetento iestāžu atļauju). Piemēram, “prettiesiski” ir ārvalstu militārās aviācijas gaisa kuģa robežšķērsošana un lidojums Latvijas teritorijā, ja pilots nav saņēmis attiecīgu atļauju saskaņā ar Ministru kabineta 2015. gada 27. janvāra noteikumiem Nr. 47 “[Latvijas Republikas gaisa telpas izmantošanas atļaujas piešķiršanas kārtība starptautisko publisko tiesību subjektiem](https://likumi.lv/ta/id/272092-latvijas-republikas-gaisa-telpas-izmantosanas-atlaujas-pieskirsanas-kartiba-starptautisko-publisko-tiesibu-subjektiem)”*.”* | **Ģenerālprokuratūras 31.07.2019. 1.priekšlikums:**Anotācijas I sadaļas 4.punktā tiek izskaidroti likumprojektā lietotie termini. Ģenerālprokuratūrasprāt, termina “prettiesisks” skaidrojums ir neskaidrs un pārprotams. Lai neveidotos atšķirīga izpratne par minēto terminu, tā skaidrojums būtu redakcionāli labojams. | Ņemts vērā. | Termins “pretlikumīgs” nepieļauj ārvalstu darbības, ko tās veic saskaņā ar Latvijas noslēgtajām starptautiskajām vienošanām (ar Latvijas kompetento iestāžu atļauju). Piemēram, “pretlikumīgi” ir ārvalstu militārās aviācijas gaisa kuģa robežšķērsošana un lidojums Latvijas teritorijā, ja pilots nav saņēmis attiecīgu atļauju saskaņā ar Ministru kabineta 2015. gada 27. janvāra noteikumiem Nr. 47 “Latvijas Republikas gaisa telpas izmantošanas atļaujas piešķiršanas kārtība starptautisko publisko tiesību subjektiem”. |
|  | Likumprojekta anotācijas I sadaļas 4.punkts: “Pret personām, kas veic likumprojektā minētās valsti apdraudošās darbības, kompetentās tiesībaizsardzības institūcijas veiks kriminālprocesuālās darbības saskaņā ar Latvijas Republikas Krimināllikumu (piemēram, sadaļa “Noziegumi pret valsti”).” | **Ģenerālprokuratūras 31.07.2019. 2.priekšlikums:**Ir apspriežams jautājums par teikuma "Pret personām, kas veic likumprojektā minētās valsti apdraudošās darbības, kompetentās tiesībaizsardzības institūcijas veiks kriminālprocesuālās darbības saskaņā ar Latvijas Republikas Krimināllikumu (piemēram, sadaļa “Noziegumi pret valsti”) atstāšanu anotācijas tekstā (20.lapa), jo tas, ka par Krimināllikumā paredzētu noziedzīgu nodarījumu, jāuzsāk kriminālprocess, izriet no Kriminālprocesa likuma. Turklāt vēršam uzmanību, ka minētais teikums nav juridiski korekti uzrakstīts, jo kriminālprocesuālās darbības veic atbilstoši Kriminālprocesa likumam, bet kriminālatbildība par noziedzīgiem nodarījumiem paredzēta Krimināllikumā. | Ņemts vērā. | Precizētas Likumprojekta anotācijas I sadaļas 4.punkts 19. lpp:“Pret personām, kas veic likumprojektā minētās valsti apdraudošās darbības, kompetentās tiesībaizsardzības institūcijas veiks kriminālprocesuālās darbības atbilstoši Latvijas Republikas Kriminālprocesa likumiem.” |
|  | **23.6 pants. Valsti apdraudošu situāciju novēršana** (1) Par valsti apdraudošu situāciju uzskata pret Latvijas Republiku īstenotas pretlikumīgas ārvalsts militārās darbības, tai skaitā:1) militārās aviācijas gaisa kuģa, militārā bezpilota gaisa kuģa vai cita veida lidaparāta, karakuģa, militārās zemūdenes vai cita militārā zemūdens pārvietošanās līdzekļa, militārā transportlīdzekļa vai citas, tai skaitā attālināti vadāmas, bezpilota militārās mehāniskās ierīces pretlikumīga iekļūšanu vai atrašanos Latvijas Republikas teritorijā;2) izlūkošanu vai pretlikumīgu piekļuvi informācijas sistēmām, elektronisko sakaru tīkliem, to darbības traucēšanu vai elektromagnētisko iejaukšanos Latvijas Republikas nacionālajai drošībai svarīgu objektu, nozīmīgu komercsabiedrību vai valsts īpašumā, valdījumā vai turējumā esošu objektu darbībā un Latvijas militārās aviācijas gaisa kuģu un karakuģu darbībā un citas nekinētiskas militārās operācijas;3) pretlikumīgu militāro formējumu vai militāro formējumu bez pazīšanās zīmēm iekļūšanu un atrašanos Latvijas Republikas teritorijā.(2) Par valsti apdraudošu situāciju uzskata arī šī panta pirmajā daļā noteiktās darbības, kuras, izmantojot Latvijas Republikas teritoriju, ārvalsts pretlikumīgi veic pret citām Ziemeļatlantijas līguma vai Eiropas Savienības dalībvalstīm. | **Ārlietu ministrijas 05.08.2019. iebildums:**Vēršam uzmanību, ka valsti apdraudoša situācija var būt ne tikai ārēju militāru spēku vēršanās pret Latvijas teritoriālo integritāti, valsts institūcijām un sabiedrību, bet arī apzinātas nemilitāras darbības, kas vērstas pret valsts institūcijām un sabiedrību, to funkcionēšanu un nepārtrauktību un kas tiek īstenotas no ārvalstīm vai Latvijas Republikas teritorijā.  | Vienošanās starpinstitūciju sanāksmē.Nacionālo bruņoto spēku likums jau šobrīd paredz, ka Nacionālos bruņotos spēkus var iesaistīt arī citos uzdevumos saskaņā ar MK lēmumu. | **23.6 pants. Militāro darbību rezultātā izraisītu valsti apdraudošu situāciju novēršana**(1) Militāro darbību rezultātā izraisīta valsti apdraudoša situācija ir pret Latvijas Republiku īstenotas pretlikumīgas ārvalsts militārās darbības, tajā skaitā:1) militārās aviācijas gaisa kuģa, militārā bezpilota gaisa kuģa vai cita veida lidaparāta, karakuģa, militārās zemūdenes vai cita militārā zemūdens pārvietošanās līdzekļa, militārā transportlīdzekļa vai citas, tajā skaitā attālināti vadāmas, bezpilota militārās mehāniskās ierīces pretlikumīga iekļūšana vai atrašanās Latvijas Republikas teritorijā;2) izlūkošana vai pretlikumīga piekļuve informācijas sistēmām, elektronisko sakaru tīkliem, to darbības traucēšana vai elektromagnētiskā iejaukšanās Latvijas Republikas nacionālajai drošībai svarīgu objektu, nozīmīgā komercsabiedrībā, vai valsts īpašumā, valdījumā vai turējumā esošu objektu darbībā un militārās aviācijas gaisa kuģuun karakuģu darbībā un citas nekinētiskas militārās darbības;3) pretlikumīga militāro formējumu vai militāro formējumu bez pazīšanās zīmēm iekļūšana vai atrašanās Latvijas Republikas teritorijā.(2) Par militāro darbību rezultātā izraisīta valsti apdraudošu situācija uzskata arī šī panta pirmajā daļā noteiktās darbības, kuras, izmantojot Latvijas Republikas teritoriju, ārvalsts pretlikumīgi veic pret citām Ziemeļatlantijas līguma vai Eiropas Savienības dalībvalstīm. |
|  | **23.6 pants. Valsti apdraudošu situāciju novēršana** (1) Par valsti apdraudošu situāciju uzskata pret Latvijas Republiku īstenotas pretlikumīgas ārvalsts militārās darbības, tai skaitā:1) militārās aviācijas gaisa kuģa, militārā bezpilota gaisa kuģa vai cita veida lidaparāta, karakuģa, militārās zemūdenes vai cita militārā zemūdens pārvietošanās līdzekļa, militārā transportlīdzekļa vai citas, tai skaitā attālināti vadāmas, bezpilota militārās mehāniskās ierīces pretlikumīga iekļūšanu vai atrašanos Latvijas Republikas teritorijā;2) izlūkošanu vai pretlikumīgu piekļuvi informācijas sistēmām, elektronisko sakaru tīkliem, to darbības traucēšanu vai elektromagnētisko iejaukšanos Latvijas Republikas nacionālajai drošībai svarīgu objektu, nozīmīgu komercsabiedrību vai valsts īpašumā, valdījumā vai turējumā esošu objektu darbībā un Latvijas militārās aviācijas gaisa kuģu un karakuģu darbībā un citas nekinētiskas militārās operācijas;3) pretlikumīgu militāro formējumu vai militāro formējumu bez pazīšanās zīmēm iekļūšanu un atrašanos Latvijas Republikas teritorijā.(2) Par valsti apdraudošu situāciju uzskata arī šī panta pirmajā daļā noteiktās darbības, kuras, izmantojot Latvijas Republikas teritoriju, ārvalsts pretlikumīgi veic pret citām Ziemeļatlantijas līguma vai Eiropas Savienības dalībvalstīm. (3) Nacionālie bruņotie spēki sadarbībā ar kompetentām tiesībaizsardzības iestādēm un valsts drošības iestādēm Valsts aizsardzības plāna un Valsts aizsardzības operatīvajā plānā noteiktajā kārtībā nekavējoties veic pasākumus, kurus uzskata par samērīgiem un nepieciešamiem, lai novērstu valsti apdraudošas situācijas, ieskaitot bruņota spēka pielietošanu.”. | **Satiksmes ministrijas 02.08.2019. 1. iebildums:**Likumprojekta 3.pantā ietvertajā 23.6 panta pirmajā daļā ir noteikts, ka par valsti apdraudošu situāciju uzskata pret Latvijas Republiku īstenotas pretlikumīgas ārvalsts militārās darbības [...]. Savukārt likumprojekta 3.pantā ietvertajā 23.6 panta trešajā daļā ir noteikts, ka nacionālie bruņotie spēki sadarbībā ar kompetentām tiesībaizsardzības iestādēm un valsts drošības iestādēm Valsts aizsardzības plānā un Valsts aizsardzības operatīvajā plānā noteiktajā kārtībā nekavējoties veic pasākumus, kurus uzskata par samērīgiem un nepieciešamiem, lai novērstu valsti apdraudošas situācijas, ieskaitot bruņota spēka pielietošanu. Nacionālās drošības likumā un likumprojektā nav ietverta jēdziena “militāra darbība” definīcija, bet likumprojekta anotācijas I sadaļas 2.punktā (17.lapaspusē) ir norādīts, ka termins “militārs” likumprojektā tiek lietots plašākā nozīmē, proti - ievērojot tehniskā līdzekļa veicamo uzdevumu vai mērķi, nevis formālo piederību. No minēta skaidrojuma izriet, ka par “militāru darbību” un tātad “valsti apdraudošu situāciju” var tikt uzskatītas arī tādu kuģu, kas nav karakuģi, veiktas noteiktas darbības. Tomēr nav skaidrs, kādas tieši darbības. Šāda neskaidrība var novest pie pārmērīgas likumprojekta 3.pantā ietvertajā 23.6panta trešajā daļā noteikto tiesību izmantošanas, tostarp tādas tiesību izmantošanas, kas apdraud kuģošanas drošību vai ANO Jūras tiesību konvencijas 17.pantā paredzēto miermīlīgas caurbraukšanas tiesību realizāciju. Ņemot vērā minēto, lūdzam likumprojektā ietvert jēdziena “militāra darbība” definīciju vai sniegt skaidrojumu likumprojekta anotācijā. | Vienošanās starpinstitūciju sanāksmē.Likumprojekta mērķis ir sniegt juridisku pamatu Nacionālajiem bruņotajiem spēkiem šādu darbību veikšanai. Anotācijā ir noteikts, ka tālākais darbības algoritms (t.sk. kritēriji) tiks noteikti VAP, kas tiks saskaņots arī ar Satiksmes ministriju.  | **23.6 pants. Militāro darbību rezultātā izraisītu valsti apdraudošu situāciju novēršana**(1) Militāro darbību rezultātā izraisīta valsti apdraudoša situācijair pret Latvijas Republiku īstenotas pretlikumīgas ārvalsts militārās darbības, tajā skaitā:1) militārās aviācijas gaisa kuģa, militārā bezpilota gaisa kuģa vai cita veida lidaparāta, karakuģa, militārās zemūdenes vai cita militārā zemūdens pārvietošanās līdzekļa, militārā transportlīdzekļa vai citas, tajā skaitā attālināti vadāmas, bezpilota militārās mehāniskās ierīces pretlikumīga iekļūšana vai atrašanās Latvijas Republikas teritorijā;2) izlūkošana vai pretlikumīga piekļuve informācijas sistēmām, elektronisko sakaru tīkliem, to darbības traucēšana vai elektromagnētiskā iejaukšanās Latvijas Republikas nacionālajai drošībai svarīgu objektu, nozīmīgā komercsabiedrībā, vai valsts īpašumā, valdījumā vai turējumā esošu objektu darbībā un militārās aviācijas gaisa kuģu un karakuģu darbībā un citas nekinētiskas militārās darbības;3) pretlikumīga militāro formējumu vai militāro formējumu bez pazīšanās zīmēm iekļūšana vai atrašanās Latvijas Republikas teritorijā.(2) Par militāro darbību rezultātā izraisīta valsti apdraudošu situācija uzskata arī šī panta pirmajā daļā noteiktās darbības, kuras, izmantojot Latvijas Republikas teritoriju, ārvalsts pretlikumīgi veic pret citām Ziemeļatlantijas līguma vai Eiropas Savienības dalībvalstīm.(3) Nacionālie bruņotie spēki sadarbībā ar kompetentajām tiesībaizsardzības iestādēm un valsts drošības iestādēm Valsts aizsardzības plāna un Valsts aizsardzības operatīvajā plānā noteiktajā kārtībā nekavējoties veic pasākumus, kurus uzskata par samērīgiem un nepieciešamiem, lai novērstu militāro darbību rezultātā izraisītu valsti apdraudošu situāciju, ieskaitot bruņota spēka pielietošanu.”. |
|  | Ministru kabineta 2016. gada 14. jūnija noteikumi Nr. 363 “Kuģu kontroles, pārbaudes un aizturēšanas kārtība Latvijas ūdeņos” nosaka kārtību, kādā notiek kuģu kontrole, pārbaude un aizturēšana Latvijas ūdeņos, tai skaitā kuģa aizturēšana un ieroču pielietošana galējas nepieciešamības gadījumā. Tomēr atšķirībā no likumprojektā paredzētā regulējuma tie ir attiecināmi uz kuģiem, kas ir tiesiski ieradušies Latvijas Republikā (teritoriālajos ūdeņos). | **Satiksmes ministrijas 02.08.2019. 2. iebildums:**Likumprojekta 3.pantā ietvertā 23.6 panta pirmās daļas 1.punktā ir noteikts, ka par valsti apdraudošu situāciju uzskata pret Latvijas Republiku īstenotas pretlikumīgas ārvalsts militārās darbības, tai skaitā [...] karakuģa, militārās zemūdenes vai cita militārā zemūdens pārvietošanās līdzekļa [...] pretlikumīgu iekļūšanu vai atrašanos Latvijas Republikas teritorijā. Likumprojekta anotācijas I sadaļas 2.punktā (16.-17. lapaspusē) ir norādīts, ka atšķirībā no likumprojektā paredzētā regulējuma Ministru kabineta 2016. gada 14. jūnija noteikumi Nr. 363 “Kuģu kontroles, pārbaudes un aizturēšanas kārtība Latvijas ūdeņos” (turpmāk – MK noteikumi Nr. 363) ir attiecināmi uz kuģiem, kas ir tiesiski ieradušies Latvijas Republikā (teritoriālajos ūdeņos). Satiksmes ministrija vērš uzmanību, ka šāda atšķirība nepastāv, proti, MK noteikumi Nr. 363 līdzīgi kā likumprojektā paredzētais regulējums ir attiecināmi arī uz tādiem kuģiem, kas Latvijas teritoriālajā jūrā ir ieradušies pretlikumīgi, piemēram, ar mērķi veikt kādu no ANO Jūras tiesību konvencijas 19.panta 2.punktā minētajām darbībām. Tomēr pastāv citas būtiskas atšķirības, tostarp:* MK noteikumi Nr. 363 ir izdoti uz Jūrlietu pārvaldes un jūras drošības likumā ietverta pilnvarojuma pamata, bet saskaņā ar Jūrlietu pārvaldes un jūras drošības likuma 2. panta otro daļu likums neattiecas uz karakuģiem. Tādējādi atšķirībā no likumprojektā paredzētā regulējuma MK noteikumi Nr. 363 nav attiecināmi uz karakuģiem.
* Saskaņā ar MK noteikumu Nr. 363 2.punktu noteikumi attiecas uz kārtību, kādā notiek kuģu kontrole, pārbaude un aizturēšana Latvijas teritoriālajā jūrā. Tādējādi atšķirībā no likumprojektā paredzētā regulējuma MK noteikumi Nr. 363 nav attiecināmi uz visiem Latvijas Republikas teritorijā ietilpstošajiem ūdeņiem, proti, tie nav attiecināmi uz Latvijas Republikas iekšējiem ūdeņiem. Ņemot vērā minēto, lūdzam atbilstoši precizēt likumprojekta anotācijā ietverto skaidrojumu par MK noteikumu Nr. 363 un likumprojektā paredzētā regulējuma mijiedarbību.
 | Vienošanās starpinstitūciju sanāksmē.Likumprojekta mērķis ir sniegt juridisku pamatu Nacionālajiem bruņotajiem spēkiem šādu darbību veikšanai. Tālākais darbības algoritms (t.sk. kritēriji) tiks noteikti VAP, kas tiks saskaņots arī ar Satiksmes ministriju.Skatīt kontekstā ar Satiksmes ministrijas 03.02.2020. iebildumu - izziņas 41. punktu. | Svītrota likumprojekta anotācijas I sadaļas 2. punkta rindkopa: “Ministru kabineta 2016. gada 14. jūnija noteikumi Nr. 363 “Kuģu kontroles, pārbaudes un aizturēšanas kārtība Latvijas ūdeņos” nosaka kārtību, kādā notiek kuģu kontrole, pārbaude un aizturēšana Latvijas ūdeņos, tai skaitā kuģa aizturēšana un ieroču pielietošana galējas nepieciešamības gadījumā. Tomēr atšķirībā no likumprojektā paredzētā regulējuma tie ir attiecināmi uz kuģiem, kas ir tiesiski ieradušies Latvijas Republikā (teritoriālajos ūdeņos)”. |
|  | Likumprojekta 1. pants par likuma papildināšanu ar 22.3 panta pirmās daļas otro punktu:2) Satiksmes ministrijas kompetencē esošajās nozarēs:a) valsts ceļu infrastruktūras uzturēšana;b) elektronisko sakaru un telefonlīniju pakalpojumu nodrošināšana; | **Satiksmes ministrijas 02.08.2019. priekšlikums:**Dzelzceļa infrastruktūra vienmēr ir bijusi svarīga cilvēku un kravu pārvietošanai ārkārtas situācijās. Tas attiecas gan uz valsts dzelzceļa infrastruktūru, gan uz privāto dzelzceļa infrastruktūru, kas savieno stratēģiskos objektus ostās ar valsts dzelzceļa infrastruktūru. Ņemot vērā minēto, lūdzam papildināt likumprojekta 1.pantā ietverto 22.3 panta pirmās daļas 2.punktu ar jaunu c) apakšpunktu šādā redakcijā: ,,c) dzelzceļa infrastruktūras uzturēšana;”. Vienlaikus lūdzam precizēt likumprojekta anotāciju ar atbilstošu skaidrojumu. | Vienošanās starpinstitūciju sanāksmē.Priekšlikums tika skatīts saistībā ar AM kritiskās infrastruktūras piedāvājumu | Atbilstoši jaunajai projekta redakcijai minētais iebildums vairs nav aktuāls |
|  | Likumprojekta 1.panta pirmās daļas pirmais teikums:(1) Vitālie (kritiskie) pakalpojumi ir Latvijas Republikā nodrošināti pakalpojumi, kuri ir svarīgi valsts un sabiedrības funkcionēšanai, iedzīvotāju veselības aizsardzībai, kā arī drošības, ekonomiskās, sociālās labklājības minimuma nodrošināšanai, kuru nepārtrauktības un pieejamības traucējumi būtiski ietekmētu valsts pamatfunkciju īstenošanu. | **Labklājības ministrijas 24.07.2019. iebildums:**Lūdzam likumprojekta 1.panta pirmās daļas pirmo teikumu saskaņot ar likumprojekta sākotnējās ietekmes novērtējuma ziņojumā (turpmāk – anotācija) iekļauto grozījumu pamatojumu, precizējot šādā redakcijā: “Vitālie (kritiskie) pakalpojumi ir Latvijas Republikā nodrošināti pakalpojumi, kuri ir svarīgi valsts un sabiedrības funkcionēšanai un pamatvajadzību nodrošināšanai, tautsaimniecības noturībai, valsts drošībai, finanšu sistēmas stabilitātei un iedzīvotāju veselības aizsardzībai, kuru nepārtrauktības un pieejamības traucējumi būtiski ietekmētu valsts pamatfunkciju īstenošanu.” Precizējums ir nepieciešamas arī, lai saskaņotu panta ievaddaļu ar likumprojektā uzskatītajiem vitālajiem (kritiskajiem) pakalpojumiem. Lūdzam attiecīgi precizēt arī likumprojekta anotācijas 3.lapu. | Vienošanās starpinstitūciju sanāksmē.Iebildums tika skatīts saistībā ar AM kritiskās infrastruktūras piedāvājumu | Atbilstoši jaunajai projekta redakcijai minētais iebildums vairs nav aktuāls |
|  | Likumprojekta 1. pants | **Labklājības ministrijas 24.07.2019. priekšlikums:**Ministrija vērš uzmanību uz terminu lietojuma neprecizitātēm likumprojektā, definējot vitālos (kritiskos) pakalpojumus, un izsaka priekšlikumu precizēt likumprojekta 1. pantu atbilstoši Enerģētikas likuma, Ūdenssaimniecības pakalpojumu likuma, likuma “Par autoceļiem”, likuma “Par pašvaldībām”, Atkritumu apsaimniekošanas likuma un citu normatīvo aktu terminoloģijai. Lūdzu anotācijā detalizēti uzskaitīt vitālos (kritiskos) pakalpojumus. Piemēram, ka ar elektroenerģijas apgādi tiek saprasts gan enerģijas ražošanas, gan sadales, pārvades un tirdzniecības pakalpojums, ko nereti sniedz dažādi pakalpojumu sniedzēji. Tāpat lūdzam rūpīgi izvērtēt likumprojekta 1. pantā ietverto ministriju un pašvaldību kompetenci, ņemot vērā, ka pašvaldību kompetence ir ierobežota tikai ar lokāla rakstura ietekmi un pašvaldību funkciju ietvaru. Piemēram, likuma “Par pašvaldībām” 15. panta pirmās daļas 1. punkts nosaka pašvaldībām autonomo funkciju organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana) neatkarīgi no tā, kā īpašumā atrodas dzīvojamais fonds. Šī norma ir attiecināma uz pakalpojumu organizēšanu dzīvojamajā fondā dzīvojošiem iedzīvotājiem, bet tā neietver pakalpojumu nodrošināšanu juridiskajām personām un publiskajiem un saimnieciskās darbības objektiem. Siltumapgādes nodrošināšanas jautājumi ir reglamentēti Enerģētikas likumā, tostarp, likuma XI. nodaļa nosaka rīcību enerģētiskās krīzes situācijā, nošķirot valsts un pašvaldību institūciju un amatpersonu kompetenci atkarībā no enerģijas (tostarp siltumenerģijas) piegādes traucējumu apjoma. Atbildīgā ministrija enerģētikas jomā ir Ekonomikas ministrija, tāpēc valsts apdraudējuma gadījumā siltumenerģijas piegādes pakalpojumu nepārtrauktības nodrošināšana būtu nosakāma Ekonomikas ministrijas kompetencē.Atkritumu apsaimniekošanas likuma 8. pants nosaka pašvaldību kompetenci atkritumu apsaimniekošanas jomā. Pašvaldība savā administratīvajā teritorijā atbilstoši pašvaldības saistošajiem noteikumiem par sadzīves atkritumu apsaimniekošanu, ievērojot atkritumu apsaimniekošanas valsts plānu un reģionālos plānus, organizē tikai sadzīves atkritumu apsaimniekošanu, tostarp, sadzīvē radušos bīstamo atkritumu un to būvdarbu veikšanas procesā radušos ražošanas atkritumu, uz kuriem neattiecas normatīvie akti par būvniecībā radušos atkritumu un to pārvadājumu uzskaites kārtību, t.i. mājsaimniecībās radīto būvniecības atkritumu. Citu atkritumu veidu, tostarp bīstamo atkritumu, apsaimniekošanu un atkritumu poligonu darbību pašvaldības nekoordinē. Atbildīgā ministrija atkritumu apsaimniekošanas jomā ir Vides aizsardzības un reģionālās attīstības ministrija, tāpēc valsts apdraudējuma gadījumā atkriumu apsaimniekošanas pakalpojumu nepārtrauktības nodrošināšana būtu nosakāma Vides aizsardzības un reģionālās attīstības ministrijas kompetencē.Lūdzam attiecīgi skaidrot anotācijā likumprojekta noteiktās ministriju, pašvaldību un citu institūciju kompetences pamatojumu. | Vienošanās starpinstitūciju sanāksmē.Priekšlikums tika skatīts saistībā ar AM kritiskās infrastruktūras piedāvājumu | Atbilstoši jaunajai projekta redakcijai minētais iebildums vairs nav aktuāls |
|  | Likumprojekta 1. un 2. pants | **Finanšu nozares asociācijas 07.08.2019. iebildums:**Asociācija uzskata, ka pastāv vairāki ierobežojoši faktori, kas neļautu kredītiestādēm un arī citiem attiecīgo pakalpojumu sniedzējiem pilnībā vai daļēji nodrošināt pakalpojumus, kas likumprojektā norādīti kā vitālie (kritiskie). Būtiskākie ierobežojumi ir šādi:1) darbinieku fiziskās drošības apdraudējums pakalpojumu sniegšanas laikā. Darbinieki nepārprotami tiktu pakļauti neproporcionāli augstam veselības un dzīvības apdraudējumam;2) nespēja nodrošināt bezskaidras naudas norēķinus vairāku, no pakalpojuma sniedzēja neatkarīgu ārējo apstākļu dēļ, piemēram, elektroenerģijas, elektronisko sakaru tīkla darbības pārtraukšana vai naftas produktu nepieejamība.Asociācija uzskata, ka likumā nosakot kredītiestādēm pienākumu valsts apdraudējuma gadījumā nodrošināt noteiktu finanšu pakalpojumu apjomu, iepriekš Asociācijas norādītie apstākļi ir padziļināti izvērtējami un īpaši vērā ņemami, lai darbības nepārtrauktības plāns būtu praktiski realizējams. Asociācija arī lūdz sniegt precīzu skaidrojumu, ko sapratīsim ar “nodrošināt vitālo (kritisko) finanšu nozares pakalpojumu sniegšanu valsts apdraudējuma gadījumā”. Informējam, ka kredītiestādes neapšaubāmi, jebkuros apstākļos nodrošinās, lai tiktu saglabāta informācija par klientu kontiem un to stāvokli, tomēr pilnā apmērā nodrošināt pakalpojumus, kam ir nepieciešami cilvēku (fiziskie) resursi, objektīvi nebūs iespējams. | Vienošanās starpinstitūciju sanāksmē.Iebildums tika skatīts saistībā ar AM kritiskās infrastruktūras piedāvājumu.Valsts apdraudējuma gadījumā finanšu nozare no “tīras” komercdarbības kļūst par daļu no nacionālās drošības. | Atbilstoši jaunajai projekta redakcijai minētais iebildums vairs nav aktuāls |
|  | **22.3 panta pirmās daļas 3. punkta c) apakšpunkts:**“ c) medikamentu un medicīnisko ierīču aprite, tai skaitā asins komponentu nodrošinājums;” | **Veselības ministrijas 06.08.2019. 1.iebildums:**Ņemot vērā Farmācijas likumā lietoto terminoloģiju, lūdzam Projekta 1. pantā iekļautajā Nacionālā drošības likuma 22.3 panta pirmās daļas 3. punkta c) apakšpunktā vārdu “medikamentu” aizstāt ar vārdu “zāļu”. | Vienošanās starpinstitūciju sanāksmē.Iebildums tika skatīts saistībā ar AM kritiskās infrastruktūras piedāvājumu. | Atbilstoši jaunajai projekta redakcijai minētais iebildums vairs nav aktuāls, jo minētais apakšpunkts likumprojektā nav iekļauts, savukārt anotācijā minētais vārds ir nomainīts. |
|  |  Likumprojekta 1. pantā iekļautā Nacionālās drošības likuma 22.3 panta otrās daļa:(2) Ministru kabinets nosaka:1) juridisko personu - vitālo (kritisko) pakalpojumu sniedzēju noteikšanas metodiku; 2) juridisko personu - vitālo (kritisko) pakalpojumu sniedzēju sarakstu;3) minimālo apjomu, kādā valsts apdraudējuma gadījumā nodrošina vitālos (kritiskos) pakalpojumus;4) juridisko personu - vitālo (kritisko) pakalpojumu sniedzēju, darbības nepārtrauktības plānu izstrādes metodiku. | **Veselības ministrijas 06.08.2019. 2.iebildums:**Vēršam uzmanību uz to, ka veselības aprūpes pakalpojumus sniedz ne tikai juridiskas personas, bet arī fiziskas personas kā pašnodarbinātie. Ņemot vērā minēto, lūdzam izvērtēt iespēju precizēt Projekta 1. pantā iekļauto Nacionālās drošības likuma 22.3 panta otrās daļas redakciju. | Vienošanās starpinstitūciju sanāksmē.Iebildums tika skatīts saistībā ar AM kritiskās infrastruktūras piedāvājumu. | Atbilstoši jaunajai projekta redakcijai minētais iebildums vairs nav aktuāls, jo minētais uzskaitījums likumprojektā nav iekļauts |
|  | Anotācijas I sadaļas 2. punkts:“Lai nodrošinātu veselības nozares un katastrofu medicīnas sistēmas gatavību piedalīties valsts apdraudējuma situācijas novēršanas un pārvarēšanas pasākumos, tajā skaitā lai veselības nozare spētu īstenot NATO civilās noturības 5. pamatprasību – spēju efektīvi rīkoties cilvēku masveida ievainojumu gadījumos (ability to deal with mass casualties), Veselības ministrijas kompetences ietvaros ir noteikti šādi vitālie (kritiskie) pakalpojumi: neatliekamā medicīniskā palīdzība; epidemioloģiskā drošība un medikamentu un medicīnas ierīču, tai skaitā, asins komponentu rezervju nodrošinājums”. | **Veselības ministrijas 06.08.2019. 1.priekšlikums:**Lūdzam izteikt Projekta anotācijas I sadaļas 2. punkta 5. lappuses 3. rindkopā minēto informāciju šādā redakcijā:“Lai nodrošinātu veselības nozares un katastrofu medicīnas sistēmas gatavību piedalīties valsts apdraudējuma situācijas novēršanas un pārvarēšanas pasākumos, tajā skaitā lai veselības nozare spētu īstenot NATO civilās noturības 5. pamatprasību – spēju efektīvi rīkoties cilvēku masveida ievainojumu gadījumos (ability to deal with mass casualties), Veselības ministrijas kompetences ietvaros ir noteikti šādi vitālie (kritiskie) pakalpojumi: neatliekamās medicīniskās palīdzības pieejamība; epidemioloģiskā drošība; zāļu un medicīnisko ierīču aprite, tai skaitā, asins komponentu nodrošinājums.” | Ņemts vērā. | Precizēta anotācija:“Lai nodrošinātu veselības nozares un katastrofu medicīnas sistēmas gatavību piedalīties valsts apdraudējuma situācijas novēršanas un pārvarēšanas pasākumos, tajā skaitā lai veselības nozare spētu īstenot NATO civilās noturības 5. pamatprasību – spēju efektīvi rīkoties cilvēku masveida ievainojumu gadījumos (ability to deal with mass casualties), Veselības ministrijas kompetences ietvaros ir noteikti šādi vitālie (kritiskie) pakalpojumi: neatliekamās medicīniskās palīdzības pieejamība; epidemioloģiskā drošība; zāļu un medicīnisko ierīču aprite, tai skaitā, asins komponentu nodrošinājums.” |
|  | Anotācijas I sadaļas 2. punkts:“Šādos gadījumos Slimību profilakses un kontroles centrs darbojas saskaņā ar Ministru kabineta 2011. gada 13. decembra noteikumu Nr. 948 “Katastrofu medicīnas sistēmas organizēšanas noteikumi” XI sadaļā un Veselības ministrijas Katastrofu medicīnas plānā noteikto.” | **Veselības ministrijas 06.08.2019. 2.priekšlikums:**Saskaņā ar Ministru kabineta 2011. gada 13. decembra noteikumos Nr. 948 “Katastrofu medicīnas sistēmas noteikumi” noteikto, Neatliekamās medicīniskās palīdzības dienests izstrādā Valsts katastrofu medicīnas plānu, kuru apstiprina veselības ministrs. Ņemot vērā minēto, lūdzam atbilstoši precizēt Projekta anotācijas I sadaļas 2. punktā iekļauto informāciju. | Ņemts vērā. | Precizēta anotācija:“Šādos gadījumos Slimību profilakses un kontroles centrs darbojas saskaņā ar Ministru kabineta 2011. gada 13. decembra noteikumu Nr. 948 “Katastrofu medicīnas sistēmas organizēšanas noteikumi” XI sadaļā un Neatliekamās medicīnas palīdzības dienesta izstrādātajā Valsts Katastrofu medicīnas plānā noteikto.” |
|  | Likumprojekta 1.pants | **Finanšu ministrijas 01.08.2019. 1.iebildums:**Likumprojekta 1.pantā ietvertajā 22.3 pantā plānots noteikt vitālos (kritiskos pakalpojumus), t.sk. nosakot, ka par kritisko pakalpojumu uzskatāma arī elektroenerģijas apgāde, kas sistēmiski interpretējot kopsakarā ar Enerģētikas likumā lietoto terminu "energoapgāde" ietver arī elektroenerģijas pārvadi, ko veic AS "Augstsprieguma tīkls" (turpmāk – AST). No anotācijā ietvertā skaidrojuma un likumprojekta 1.panta izriet, ka likumprojekta mērķis ir noteikt vitālos (kritiskos) pakalpojumus, kuri ir svarīgi valsts un sabiedrības funkcionēšanai, lai valsts apdraudējuma gadījumā nodrošinātu attiecīgo pakalpojumu nepārtrauktību Ministru kabineta noteiktajā apjomā. AST atbilstoši Nacionālās drošības likumam ir ieguvusi nacionālajai drošībai nozīmīgas komercsabiedrības statusu. Tāpat Nacionālās drošības likumā ietvertais kritiskās infrastruktūras regulējums paredz pienākumus šīs infrastruktūras īpašniekam vai tiesiskajam valdītājam nodrošināt drošības pasākumu plānošanu un īstenošanu. AST savu darbību veic atbilstoši likumam "Par sabiedrisko pakalpojumu regulatoriem" un Elektroenerģijas tirgus likumam, kā arī virknei Eiropas Savienības tiesību aktu, kas vērsti ne tikai uz elektroenerģijas sistēmas integrāciju un konkurences veicināšanu, bet arī elektroenerģijas sistēmas darbības nepārtrauktības, drošuma un stabilitātes nodrošināšanu jebkurā brīdī. Attiecīgi AST jau šobrīd ir izstrādāti sistēmas aizsardzības un atjaunošanas plāni, iekšējie procesi ārkārtas situāciju un krīzes pārvaldīšanai, AST pastāvīgi reāllaikā uzrauga un īsteno sistēmas darbības drošību un stabilitāti. Tā kā pašreizējā redakcijā nav saprotama ar likumprojekta 1.pantu plānotā regulējuma nepieciešamība un piemērošana praksē, lūdzam atkārtoti izvērtēt plānotā grozījuma nepieciešamību un atbilstību jau šobrīd Nacionālās drošības likumā ietvertajam nacionālajai drošībai nozīmīgas komercsabiedrības un kritiskās infrastruktūras regulējumam. | Vienošanās starpinstitūciju sanāksmē.Iebildums tika skatīts saistībā ar AM kritiskās infrastruktūras piedāvājumu. | Atbilstoši jaunajai projekta redakcijai minētais iebildums vairs nav aktuāls, jo minētais uzskaitījums likumprojektā nav iekļauts |
|  | Likumprojekta 2.pants | **Finanšu ministrijas 01.08.2019. 2.iebildums:**Lūdzam izteikt likumprojekta 2.pantā ietverto 22.4 panta pirmo daļu šādā redakcijā:“(1) Vitālie (kritiskie) finanšu nozares pakalpojumi ir skaidras un bezskaidras naudas norēķini, ko Latvijas Republikā sniedz Eiropas Savienības dalībvalstīs licencētas (reģistrētas) kredītiestādes un valsts akciju sabiedrība “Latvijas Pasts” (turpmāk – VAS “Latvijas Pasts”).” Šāds precizējums nepieciešams atbilstoši anotācijas I sadaļas 2.punktā (7., 8.lpp.) minētajam par valsts akciju sabiedrības “Latvijas Pasts” (turpmāk – VAS “Latvijas Pasts”) nozīmi valsts apdraudējuma gadījumā, tai skaitā militārā apdraudējumā, lai varētu nodrošināt iespējas valsts iedzīvotājiem veikt maksājumus bezskaidrā un skaidrā naudā, ņemot vērā to, ka tieši VAS “Latvijas Pasts” ir būtiska loma mazāk aizsargātās sabiedrības daļas (cilvēki ar īpašajām vajadzībām, pensionāri u.c.) kā tās klientu nodrošināšanā ar maksājuma pakalpojumiem (skaidras un bezskaidras naudas norēķini). Vienlīdz svarīga loma VAS “Latvijas Pasts” būtu apdraudējuma gadījumos arī tad, kad kredītiestādes nevēlas vai arī tehniski nevar nodrošināt maksājumu pakalpojumus, piemēram, lauku apvidos, kuros nav pieejamas kredītiestādes filiāles, ņemot vērā to, ka VAS “Latvijas Pasts” ir katrā novadā (arī lielākajos ciematos) sava pakalpojumu sniegšanas vieta. | Vienošanās starpinstitūciju sanāksmē.Iebildums tika skatīts saistībā ar AM kritiskās infrastruktūras piedāvājumu. | Atbilstoši jaunajai projekta redakcijai minētais iebildums vairs nav aktuāls. |
|  | Likumprojekta 2.pants | **Finanšu ministrijas 01.08.2019. 3.iebildums:**Tiesību normas skaidrībai lūdzam aizstāt likumprojekta 2.pantā ietvertajā 22.4 panta trešās daļas ievaddaļā vārdu “konsultējoties” ar vārdu “sadarbībā”. | Ņemts vērā.  | Atbilstoši jaunajai projekta redakcijai minētais iebildums vairs nav aktuāls. |
|  | Likumprojekta 2.pants | **Finanšu ministrijas 01.08.2019. 4.iebildums:**Lūdzam papildināt likumprojekta 2.pantā ietverto 22.4 panta trešo, ceturto un piekto daļu pēc vārda “kredītiestāžu” (attiecīgā locījumā) ar vārdiem “VAS “Latvijas Pasts”. Šāds precizējums nepieciešams, ņemot vērā, ka likumprojekta 2.pantā ietvertā 22.4 panta pirmā daļa tiek papildināta ar VAS “Latvijas Pasts” kā vitālo (kritisko) finanšu nozares pakalpojumu sniedzēju. Vienlaikus vēršam uzmanību, ka atbilstoši Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 45.panta pirmās daļas 1.punktam Finanšu un kapitāla tirgus komisija kā Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma subjektu uzrauga un kontrolē arī maksājuma iestādes. Saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma pārejas noteikumu 28.punktu pašreiz arī VAS “Latvijas Pasts” kā maksājuma iestādi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma prasību izpildē uzrauga un kontrolē Finanšu un kapitāla tirgus komisija. | Vienošanās starpinstitūciju sanāksmē.Iebildums tika skatīts saistībā ar AM kritiskās infrastruktūras piedāvājumu. | Atbilstoši jaunajai projekta redakcijai minētais iebildums vairs nav aktuāls. |
|  | Anotācijas I sadaļas 2.punkts | **Finanšu ministrijas 01.08.2019. 1.priekšlikums:**Lūdzam izslēgt anotācijas I sadaļas 2.punktā (3. un 14.lpp.) atsauci uz likumprojekta 1.pantā ietvertā 22.3panta pirmās daļas 5.punktu, kā arī likumprojekta 3.pantā ietvertā 23.6panta pirmās daļas 4. un 5.punktu, jo likumprojektā šādu punktu nav. | Ņemts vērā | Anotācija tika rediģēta atbilstoši priekšlikumam. |
|  | Anotācijas I sadaļas 2.punkts | **Finanšu ministrijas 01.08.2019. 2.priekšlikums:**Lūdzam precizēt anotācijas I sadaļas 2.punktā (8.lpp. otrajā rindkopā) norādīto atsauci uz 22.3panta pirmās daļas 4.punktu, kas paredz nodrošināt maksājumu pakalpojumu nepārtrauktību valsts apdraudējuma gadījumā, ņemot vērā, ka likumprojekta 1.pantā ietvertā 22.3panta pirmās daļas 4.punkts nosaka, ka valsts apdraudējuma gadījumā nodrošina vitālo (kritisko) pakalpojumu nepārtrauktību Ministru kabineta noteiktajā apjomā atsevišķās pašvaldību kompetencē esošajās nozarēs. | Vienošanās starpinstitūciju sanāksmē.Priekšlikums tika skatīts saistībā ar AM kritiskās infrastruktūras piedāvājumu. | Atbilstoši jaunajai projekta redakcijai minētais priekšlikums vairs nav aktuāls. |
|  | Anotācijas I sadaļas 2.punkts | **Finanšu ministrijas 01.08.2019. 3.priekšlikums:**Lūdzam papildināt anotācijas I sadaļas 2.punktu ar izvērstāku pamatojumu likumprojekta 2.pantā piedāvātajam regulējumam. | Vienošanās starpinstitūciju sanāksmē.Priekšlikums tika skatīts saistībā ar AM kritiskās infrastruktūras piedāvājumu. | Atbilstoši jaunajai projekta redakcijai minētais priekšlikums vairs nav aktuāls. |
|  | Anotācijas I sadaļas 2.punkts  | **Finanšu ministrijas 01.08.2019. 4.priekšlikums:**Lūdzam precizēt anotācijas I sadaļas 2.punktā (17.lpp. piektajā rindkopā) norādīto atsauci uz 23.6panta pirmās daļas 3.punktu, kas paredz, ka valsti apdraud ārvalsts elektromagnētiskās darbības un uz to nepieciešams reaģēt, jo likumprojekta 3.pantā ietvertā 23.6panta pirmās daļas 3.punkts nosaka, ka par valsti apdraudošu situāciju uzskata arī pretlikumīgu militāro formējumu vai militāro formējumu bez pazīšanās zīmēm iekļūšanu un atrašanos Latvijas Republikas teritorijā. | Ņemts vērā. | Precizēta anotācija:“Nacionālās drošības likuma 23.6 panta pirmās daļas 2.punkts arī noteiks, ka valsti apdraud ārvalsts elektromagnētiskās darbības un uz to nepieciešams reaģēt.” |
|  | Likumprojekta 1. pants | **Tieslietu ministrijas 05.08.2019. 1.iebildums:**Projekta 1. pants paredz Nacionālās drošības likumu (turpmāk – likums) papildināt ar jaunu 22.3 pantu par vitāliem (kritiskiem) pakalpojumiem, kuru nepieciešams papildus izvērtēt. Vēršam uzmanību, ka panta pirmās daļas ievadā vitālie (kritiskie) pakalpojumi tiek definēti kā nepieciešamība nodrošināt iedzīvotāju veselības un labklājības minimumu. Tieslietu ministrijas ieskatā šādu nosacījumu nodrošināšanai obligāts nosacījums ir pārtika un dzeramais ūdens. Vienlaikus var pieļaut, ka ir nepieciešami arī citi cilvēka izdzīvošanas vajadzību nodrošinājumi, bet panta pirmās daļas punktos par ministriju un pašvaldību kompetenci šo cilvēka vajadzību nodrošinājums kā vitāls pakalpojums netiek norādīts. Ievērojot minēto, projekta 1. pantā paredzēto likuma 22.3 pantu nepieciešams papildināt ar Zemkopības ministrijas kompetencē esošiem pakalpojumiem pārtikas aprites jomā, kas ir svarīgi cilvēka izdzīvošanai. Atbilstoši nepieciešams precizēt un papildināt projekta anotāciju. | Vienošanās starpinstitūciju sanāksmē.Iebildums tika skatīts saistībā ar AM kritiskās infrastruktūras piedāvājumu. | Atbilstoši jaunajai projekta redakcijai minētais iebildums vairs nav aktuāls. |
|  | Likumprojekta 1. pantā iekļautā Nacionālās drošības likuma 22.3 panta otrā, trešā un ceturtā daļa. | **Tieslietu ministrijas 05.08.2019. 2.iebildums:**Projekta 1. pantā paredzēto likuma 22.3 panta otro daļu nepieciešams precizēt, izslēdzot vārdus “juridisko personu”. Vēršam uzmanību, ka Tieslietu ministrijas ieskatā šo vitālo pakalpojumu sniegšanā būtu jāiesaistās arī valsts pārvaldes iestādēm, kuras Valsts pārvaldes iekārtas likuma izpratnē netiek uzskatītas par juridiskām personām. Ņemot vērā, ka norma paredz pilnvarojumu Ministru kabinetam par noteikumu izdošanu, juridisko personu norāde likumā var ierobežot Ministru kabineta noteikumu saturu. Vienlaikus vārdus “juridisko personu” nepieciešams izslēgt likuma 22.3 panta trešajā un ceturtajā daļā. Atbilstoši nepieciešams precizēt projekta anotāciju. | Vienošanās starpinstitūciju sanāksmē.Iebildums tika skatīts saistībā ar AM kritiskās infrastruktūras piedāvājumu. | Atbilstoši jaunajai projekta redakcijai minētais iebildums vairs nav aktuāls. |
|  | Projekta 3. pants | **Tieslietu ministrijas 05.08.2019. 3.iebildums:**Projekta 3. pantā paredzēto likuma 23.6 panta pirmo daļu par valsti apdraudošu situāciju uzskaitījumu nepieciešams papildus izvērtēt. Vēršam uzmanību, ka šāda veida normas jāveido ar pietiekamu vispārinājuma pakāpi, lai nerastos strīdi par to piemērošanu, jo tehnoloģiju attīstības procesā var veidoties jauni tehniski risinājumi. Tieslietu ministrija var piedāvāt, piemēram, panta pirmās daļas 1. punktā izmantot vārdus “militāru tehnisko objektu”. Savukārt panta pirmās daļas 2. punktā ir apšaubāma izlūkošanas minēšana, jo tas ir ikdienas apstākļos notiekošs nepārtraukts process. Turklāt šajā punktā nav pietiekami saprotami vārdi “nekinētiskas militāras operācijas”, proti, šāda apzīmējuma interpretācijas robežas. Par panta pirmās daļas 3. punktu vēlamies norādīt, ka vārdos “iekļūšana un atrašanās” saiklis “un” norāda uz abu priekšnosacījumu vienlaicīgu nepieciešamību. Tādējādi projektā piedāvātais regulējums nebūs piemērojams, ja militāraisformējums, piemēram, tiks izveidots valsts teritorijā no tajā legāli dzīvojošām personām. | Ņemts vērā. | Precizēta likumprojekta 3. pantā ietvertā likuma 23.6 panta trešā daļa:“3)pretlikumīgu militāro formējumu vai militāro formējumu bez pazīšanās zīmēm iekļūšanu vai atrašanos Latvijas Republikas teritorijā.” |
|  | Likumprojekts | **Satversmes aizsardzības biroja 06.08.2019. iebildums:**Satversmes aizsardzības birojs neatbalsta likumprojekta turpmāku virzību, pirms minētais likumprojekts nav izskatīts Nacionālās drošības starpinstitūciju komisijā, saskaņā ar MK 2010. gada 1. jūnija noteikumu Nr.496 “Kritiskās infrastruktūras, tajā skaitā Eiropas kritiskās infrastruktūras, apzināšanas un drošības pasākumu plānošanas un īstenošanas kārtība” 3. un 4.punktā minēto, Satversmes aizsardzības birojs saskata būtisku dublēšanos un pārklāšanos ar pašlaik spēkā esošo kritiskās infrastruktūras drošības pasākumu plānošanas un īstenošanas kārtību un ir nepieciešama plašāka ekspertu diskusija Nacionālās drošības starpinstitūciju komisijā. | Vienošanās starpinstitūciju sanāksmē.Iebildums tika skatīts saistībā ar AM kritiskās infrastruktūras piedāvājumu. | Ekspertu diskusija Nacionālās drošības starpinstitūciju komisijā ir notikusi. |
|  | Likumprojekt**s** | **Latvijas Drošības un aizsardzības industriju federācijas 02.08.2019. 1. priekšlikums:**Pamatojoties uz to, ka Valsts aizsardzības koncepcija punktā 3.3.5.3. paredz atturēšanas politikas līdzekli konkurētspējīgu militāro rūpniecību, kas krīzes apstākļos samazinātu valsts atkarību no citu valstu munīcijas un ekipējuma piegādēm, kā arī ļaujot autonomi nodrošināt valsts aizsardzības minimālās prasības un nepieciešamību izmantot vietējo zinātniski pētniecisko bāzi NBS spēju attīstībai, uzņemoties riskus, kas var rasties pētnieciskajā procesā un tehnoloģiju, ražošanas ieviešanā, rosinām noteikt Nacionālajā drošības likumā 22.ᶾ funkcijas aizsardzības industrijas ražotājiem un pakalpojumu sniedzējiem, t.sk. stratēģiskās partnerības principus drošas piegādes ķēdes izveidei veicot NBS spēju attīstību, duālā pielietojuma produktu un pakalpojumu pieejamības nepārtrauktības plānu izveidi, iesaisti militārajās un nepārtrauktības plānu pārbaudes mācībās un pasākumiem, kas ļautu īstenot nepārtrauktības plānu īstenošanu valsts apdraudējuma gadījumā. Vienlaikus vēršam uzmanību, ka aizsardzības industrijā strādājošie uzņēmumi galvenokārt atbilst mazo un vidējo uzņēmumu kategorija, nodarbinot līdz 250 darbinieku, kas nozīmē, ka kritisko pakalpojumu sniegšanai un apgādē darbinieku skaitam nav izšķiroša nozīme. | Vienošanās starpinstitūciju sanāksmē.Priekšlikums tika skatīts saistībā ar AM kritiskās infrastruktūras piedāvājumu. | Atbilstoši jaunajai likumprojekta redakcijai minētais priekšlikums vairs nav aktuāls. |
|  | Likumprojekts | **Latvijas Drošības un aizsardzības industriju federācijas 02.08.2019. 2. priekšlikums:**Papildināt likumu ar 22.5 pantu šādā redakcijā:22.5 pants. Vitālās (kritiskās) aizsardzības industrijas piegādes un pakalpojumi(1) Vitālās (kritiskās) aizsardzības industrijas piegādes un pakalpojumi ir Latvijas Republikā ražotu preču, kas īpaši izstrādātas vai pielāgotas militārām vajadzībām un ir izmantojamas kā ieroči,munīcija vai militārais aprīkojums, tajā skaitā militāra rakstura preču, kas minētas īpašā sarakstā saskaņā ar Līguma par Eiropas Savienības darbību 346.pantu, un to sastāvdaļu un detaļu piegādes, kā arī ar šādu Latvijas Republikā ražotu vai no ārvalstīm ievestu preču piegādi, uzturēšanu vai remontu saistīti pakalpojumi, no kuru piegāžu drošības ir atkarīgas būtiskas nacionālās drošības intereses un Nacionālo bruņoto spēku spēja veikt ārējos normatīvajos aktos noteiktos uzdevumus.(2) Juridiskās personas – vitālo (kritisko) aizsardzības industrijas piegāžu un pakalpojumu veicēji var būt tikai atbilstoši Stratēģiskas nozīmes preču aprites likumam sertificēti militārie ražotāji vai komersanti, kuri saņēmuši Aizsardzības ministrijas izsniegto speciālo atļauju (licenci) komercdarbībai ar Eiropas Savienības Kopējā militāro preču sarakstā minētajām precēm.(3) Ministru kabinets nosaka:1) juridisko personu – vitālo (kritisko) aizsardzības industrijas piegāžu un pakalpojumu veicēju sarakstu;2) juridisko personu – vitālo (kritisko) aizsardzības industrijas piegāžu un pakalpojumu veicēju darbības nepārtrauktības plānu izstrādes metodiku.(4) Aizsardzības ministrija:1) koordinē juridisko personu - vitālo (kritisko) aizsardzības industrijas piegāžu un pakalpojumu veicēju darbības nepārtrauktības plānu izstrādi;2) saskaņo juridisko personu - vitālo (kritisko) aizsardzības industrijas piegāžu un pakalpojumu veicēju izstrādātos darbības nepārtrauktības plānus;3) pārrauga juridisko personu - vitālo (kritisko) aizsardzības industrijas piegāžu un pakalpojumu veicēju izstrādāto darbības nepārtrauktības plānu pārbaudes mācību īstenošanu;4) uzrauga juridisko personu - vitālo (kritisko) aizsardzības industrijas piegāžu un pakalpojumu veicēju izstrādāto darbības nepārtrauktības plānu īstenošanu valsts apdraudējuma gadījumā.(5) Juridisko personu - vitālo (kritisko) aizsardzības industrijas piegāžu un pakalpojumu veicēju sarakstā iekļautajām juridiskajām personām ir šādi pienākumi:1) Izstrādāt un apstiprināt vitālo (kritisko) aizsardzības industrijas piegāžu vai pakalpojumu darbības nepārtrauktības plānu;2) Īstenot vitālo (kritisko) aizsardzības industrijas piegāžu vai pakalpojumu darbības nepārtrauktības plānu pārbaudes mācības;3) Nodrošināt vitālo (kritisko) aizsardzības industrijas piegāžu vai pakalpojumu darbības nepārtrauktības īstenošanu valsts apdraudējuma gadījumā. | Vienošanās starpinstitūciju sanāksmē.Priekšlikums tika skatīts saistībā ar AM kritiskās infrastruktūras piedāvājumu. | Atbilstoši jaunajai likumprojekta redakcijai, kurā nav uzskaitīti vitālie (kritiskie) pakalpojumi, minētais priekšlikums vairs nav aktuāls. |
|  | Likumprojekts | **Latvijas Drošības un aizsardzības industriju federācijas 02.08.2019. 3. priekšlikums:**Papildināt likuma 37.pantu ar 7. punktu šādā redakcijā:7) ir likuma 22.5 panta kārtībā noteiktas juridiskas personas – vitālo (kritisko) aizsardzības industrijas piegāžu un pakalpojumu veicēji”. | Vienošanās starpinstitūciju sanāksmē.Priekšlikums tika skatīts saistībā ar AM kritiskās infrastruktūras piedāvājumu. | Atbilstoši jaunajai likumprojekta redakcijai, kurā nav uzskaitīti vitālie (kritiskie) pakalpojumi, minētais priekšlikums vairs nav aktuāls. |
|  | Likumprojekts | **Latvijas Drošības un aizsardzības industriju federācijas 02.08.2019. 3. priekšlikums:**Rosinām likumprojektā iekļaut terminus: “stratēģiskā partnerība” ar aizsardzības industriju un duālā pielietojuma produktu ražotājiem un pakalpojumu sniedzējiem, “droša piegādes ķēde” NBS apgādes nepārtrauktībai, “aizsardzības industrija” savlaicīgai un efektīvai informācijas apmaiņai saskaņā ar Ziemeļatlantijas Līguma organizācijas ietvaros lietoto terminoloģiju. Uzskatām, ka nepieciešams vienota terminoloģija un, ka visas iesaistītās puses saprot, ko ietver “piegāžu vai pakalpojumu darbības nepārtrauktība”. | Vienošanās starpinstitūciju sanāksmē.Priekšlikums tika skatīts saistībā ar AM kritiskās infrastruktūras piedāvājumu. | Precizēta terminoloģija. |
|  | Likumprojekts | **Valsts drošības dienesta 15.08.2019. iebildums:**Ņemot vērā, ka vitālo (kritisko) pakalpojumu nepārtrauktības nodrošināšanas sistēma tieši ietekmēs kritiskās infrastruktūras objektu darbību, ir nepieciešams iegūt papildu informāciju par likumprojekta mērķiem un šo divu sistēmu savstarpējo mijiedarbību. VDD ir izteicis aicinājumu Iekšlietu ministrijai, saskaņā ar MK 2010.gada 1.jūnija noteikumiem Nr.496 “Kritiskās infrastruktūras, tajā skaitā Eiropas kritiskās infrastruktūras, apzināšanas un drošības pasākumu plānošanas un īstenošanas kārtība”, pēc iespējas īsākā laikā sasaukt Nacionālās drošības starpinstitūciju komisijas sēdi un tās darba kārtībā iekļaut vienu jautājumu - “Grozījumi Nacionālās drošības likumā”, lūdzot Aizsardzības ministriju sanāksmē sniegt detalizētu izklāstu par jaunās sistēmas darbības principu. | Vienošanās starpinstitūciju sanāksmē.Iebildums tika skatīts saistībā ar AM kritiskās infrastruktūras piedāvājumu.. | Ekspertu diskusija Nacionālās drošības starpinstitūciju komisijā ir notikusi. Aizsardzības ministrija aicināja skatīties uz likumprojektos ietvertajiem grozījumiem kā papildinošu regulējumu vitālo “kritisko” pakalpojumu pieejamībai valsts apdraudējuma gadījumā. Spēkā esošajos normatīvajos aktos ir noteiktas kritiskās infrastruktūras objektu kinētiskās un digitālās drošības prasības, kas nosaka objektu biznesa nepārtrauktības plānu izstrādi, taču pakalpojumu nepārtrauktības plānu izstrāde nav noteikta. Tiks izstrādāti Ministru kabineta noteikumi, kuri noteiks metodiku pakalpojumu nodrošināšanai minimālā apjomā |
|  | Likumprojekta 1.pants | **Latvijas Republikas Tiesībsarga 08.08.2019. 1.priekšlikums:**Likumprojekts VSS-702 paredz definēt vitālo (kritiskos) pakalpojumu un valsts apdraudošās situācijas jēdzienu, kā arī Ministru kabineta, pašvaldību, Finanšu un kapitāla tirgus komisijas, kredītiestāžu un juridisko personu rīcību. Tādējādi pamattiesību kontekstā Likumprojekts VSS-702 skatāms ciktāl tas nosaka ierobežojumus privātām juridiskām un fiziskām personām, kuras nodrošina valstij vitāli (kritiski) nepieciešamos pakalpojumus. Atbilstoši Valsts pārvaldes iekārtas likuma 12.pantam, lai nodrošinātu valsts pārvaldes funkciju efektīvu izpildi, piekritīgā iestāde likumā noteiktajā kārtībā var slēgt sadarbības, administratīvo, deleģēšanas vai līdzdarbības līgumu. Saskaņā ar Valsts pārvaldes iekārtas likuma 41.pantu un 79.pantu administratīvais un deleģēšanas līgums var tikt noslēgts arī ar privātpersonu. Atbilstoši Komerclikuma 74.pantam un 76.pantam individuālais komersants kā fiziska persona var slēgt darījumus, kas saistīti ar komercdarbību. Tādējādi Likumprojekta VSS-702 22.3panta pirmajā daļā minētās funkcijas (kanalizācijas un atkritumu apsaimniekošana, kā arī pašvaldības ceļu infrastruktūras uzturēšanas) nelielās pašvaldībās var tikt nodotas izpildei, noslēdzot līgumu, arī fiziskām personām. Tomēr Likumprojekta VSS-702 22.3pants neparedz fiziskām personām, ja tās nodrošina vitālos (kritiskos) pakalpojumus, pienākumu nodrošināt darbības nepārtrauktību valsts apdraudējuma gadījumā. Anotācijā nav informācijas par apsvērumiem, kas būtu par pamatu pieļaut, ka fiziskās personas, kuras uzņēmušās nodrošināt valstij vitāli svarīgus pakalpojumus, nenodrošina to nepārtrauktību. Pienākums nodrošināt darbības nepārtrauktību ierobežo fiziskas un juridiskas personas rīcības brīvību. Tomēr indivīdam nav pienākums slēgt šāda veida un satura līgumu ar publiskās pārvaldes institūciju. Attiecīgi noteiktu pienākumu uzlikšana valsts apdraudējuma gadījumā arī fiziskām personām, kuras uzņēmās nodrošināt valstij vitāli svarīgus pakalpojumus, nav uzskatāms par acīmredzami nesamērīgu šo personu pamattiesību ierobežojumu. Vitālie (kritiskie) pakalpojumi ir acīmredzami saistīti ar NDL 22.2pantā definētās kritiskās infrastruktūras darbību. Par kritiskās infrastruktūras drošību atbildīgās personas pienākumi noteikti Ministru kabineta 2010.gada 1.jūnija noteikumu Nr.496 “Kritiskās infrastruktūras, tajā skaitā Eiropas kritiskās infrastruktūras, apzināšanas un drošības pasākumu plānošanas un īstenošanas kārtība” 29.punktā. Tādējādi Likumprojekta VSS-702 otrā, trešā un ceturtā daļa paredz, ka kritiskās infrastruktūras uzturētāja un vitālo (kritisko) pakalpojumu nodrošinātāju pienākumi tiek noteikti juridiskā spēka ziņā dažādu līmeņu normatīvajos aktos. Tomēr Likumprojekta VSS-702 anotācijā nav informācijas par šādas rīcības iemesliem. Ņemot vērā minēto, kā arī ievērojot labas likumdošanas principu normatīvā akta pilnveides procesā, būtu apsverama iespējas nodrošināt vienotu normatīvā akta stilu, nosakot institūciju un personu pienākumus NDL vai Ministra kabineta noteikumos. | Vienošanās starpinstitūciju sanāksmē.Priekšlikums tika skatīts saistībā ar AM kritiskās infrastruktūras piedāvājumu. | Atbilstoši jaunajai likumprojekta redakcijai, kurā nav uzskaitīti vitālie (kritiskie) pakalpojumi, minētais priekšlikums vairs nav aktuāls. |
|  | Likumprojekta 3.pants | **Latvijas Republikas Tiesībsarga 08.08.2019. 2.priekšlikums:**Likumprojekta VSS-702 23.6pantā tiek definēts jēdziens valsti apdraudoša situācija, kura novēršanā ir tiesīgi piedalīties Nacionālie bruņotie spēki. NDL 22.pants paredz atkarībā no valsts apdraudējuma veida izsludināt vienīgi ārkārtas situāciju vai izņēmuma stāvokli. Nacionālo bruņoto spēku likuma (NBSL) 6.pantā noteikts, ka nacionālo bruņoto spēku uzdevums ir piedalīšanās valsts apdraudējuma situāciju novēršanā. Mobilizācijas likuma 4.panta trešās daļas 1.punktā paredz valsts un pašvaldību institūciju pārkārtošanu darbam valsts apdraudējuma gadījumā. Līdz ar to, ja NDL, NBSL un Mobilizācijas likumā minētās situācijas ir identiskas, būtu precizējams dažādos normatīvajos aktos lietotais jēdziens. Anotācijā norādīts, ka Likumprojekta VSS-702 23.6pants raksturo situāciju, kad pret Latviju vai Latvijā īstenota pretlikumīga ārvalsts militāra darbība, kas apdraud valsts drošību, taču ne tik lielā mērā, lai apdraudētu Latvijas valsts neatkarību, suverenitāti vai teritoriālo neatkarību. Līdz ar to Likumprojekta VSS-702 23.6 panta trešā daļa paredz NBS tiesības pielietot militāru spēku Latvijas Republikas teritorijā, kad valstī vai tās daļā nav izsludināts īpašais stāvoklis (miera laikā). Proti, darbojas tiesībsargājošās iestādes, kuru pienākums ir uzturēt sabiedrisko kārtību, kā arī novērst un izmeklēt noziedzīgos nodarījumus. Vēršu uzmanību, ka NDL 23.panta piektajā daļa paredz, ka valsts apdraudējuma gadījumā Ministru kabinets ir tiesīgs pieņemt lēmumu par NBS iesaistīšanu sabiedriskās kārtības uzturēšanā un apdraudējuma izraisīto seku likvidēšanā. Savukārt minētā panta septītajā daļā noteikts, ka slēpta militārā apdraudējuma pārvarēšanai miera laikā, ja tiek lietoti militāri līdzekļi, Ministru kabinets var uzdot Aizsardzības ministrijai saskaņā ar Valsts aizsardzības plānu vadīt apdraudējuma pārvarēšanas pasākumus ierobežotā teritorijā. Saskaņā ar 2001.gada Saeimas paziņojuma “Par Valsts aizsardzības koncepciju” 4.punktu NBS miera laikā nodrošina valsts sauszemes teritorijas, jūras akvatorijas un gaisa telpas neaizskaramību, piedalās starptautiskajās miera uzturēšanas un nodrošināšanas operācijās likumos un starptautiskajos līgumos noteiktajā kārtībā, nodrošina personāla un militārā dienesta rezervju apmācības, gatavo personāla un mobilizācijas rezerves, sniedz atbalstu valsts pārvaldes, pašvaldību iestādēm un sabiedrībai ārkārtēju situāciju novēršanā un to radīto seku likvidēšanā, piedalās meklēšanas un glābšanas darbos, kā arī veic militārās izlūkošanas un savas iekšējās drošības pasākumus. Atbilstoši minētā paziņojuma 4.1.2. punktam valsts suverenitātes nodrošināšana un valsts varas īstenošana ir miera laika uzdevums. Galvenā atbildība par šo uzdevumu izpildi miera laikā ir Iekšlietu ministrijai un tās pakļautībā un pārraudzībā esošajām iestādēm, bet NBS likumā noteiktā kārtībā pilda arī nozīmīga atbalstītāja funkcijas, tajā skaitā piedalās ārkārtējo situāciju seku likvidācijas pasākumos, tomēr pamatā koncentrējot uzmanību NBS militāro mērķu sasniegšanai. 2012.gada Saeimas pieņemtās Valsts aizsardzības koncepcijas 29.punktā noteikts, ka NBS nodrošina atbalstu citām valsts institūcijām, pašvaldībām un sabiedrībai normatīvajos tiesību aktos noteiktajā kārtībā, izmantojot pieejamās militārās spējas. Līdz ar to, lai Likumprojekta VSS-702 23.6 panta trešās daļas nosacījumi nebūtu interpretējami, kā NBS tiesības vienpersonīgi lemt par militārā spēka pielietošanu Latvijas valsts teritorijā miera laikā, tie būtu pilnveidojami. | Vienošanās starpinstitūciju sanāksmē. | Tiesību normas mērķis ir risināt valsti apdraudošas situācijas jeb konkrētus individuālus gadījumus, kas ir bīstami nacionālajai drošībai un uz kuriem ir nekavējoties jāreaģē – pēc to “smaguma” izvērtēšanas tie var būt uzskatāmi par pamatu speciālā tiesiskā režīma noteikšanai vai citu politisku un tiesisku darbību veikšanai. |
|  | Likumprojekta 1.pants | **31.01.2020. Latvijas pašvaldību savienības iebildums:**Likumprojekts nesniedz pietiekami skaidru vitālo (kritisko) pakalpojumu definīciju atbilstoši Enerģētikas likuma, Ūdenssaimniecības pakalpojumu likuma, likuma “Par autoceļiem”, likuma “Par pašvaldībām”, Atkritumu apsaimniekošanas likuma un citu normatīvo aktu terminoloģijai. Uzskatām, ka vajadzētu anotācijā detalizēti uzskaitīt vitālos (kritiskos) pakalpojumus. Piemēram, ka ar elektroenerģijas apgādi tiek saprasts gan enerģijas ražošanas, gan sadales, pārvades un tirdzniecības pakalpojums, ko nereti sniedz dažādi pakalpojumu sniedzēji. Tāpat lūdzam rūpīgi izvērtēt likumprojekta 1. pantā ietverto ministriju un pašvaldību kompetenci, ņemot vērā, ka pašvaldību kompetence ir ierobežota tikai ar lokāla rakstura ietekmi un pašvaldību funkciju ietvaru. Piemēram, likuma “Par pašvaldībām” 15. panta pirmās daļas 1. punkts nosaka pašvaldībām autonomo funkciju organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana) neatkarīgi no tā, kā īpašumā atrodas dzīvojamais fonds. Šī norma ir attiecināma uz pakalpojumu organizēšanu dzīvojamajā fondā dzīvojošiem iedzīvotājiem. Uzsveram, ka pašvaldības organizē nevis nodrošina pakalpojumus, bet tā neietver pakalpojumu nodrošināšanu juridiskajām personām un publiskajiem un saimnieciskās darbības objektiem. Pie tam šajā situācijā būtu jādefinē pakalpojuma minimālais apjoms un pakalpojuma zona, ievērojot, ka pakalpojuma saņēmējs varētu kavēt vai vispār nenodrošināt maksu par pakalpojumu. Siltumapgādes nodrošināšanas jautājumi ir reglamentēti Enerģētikas likumā, tostarp, likuma XI nodaļa nosaka rīcību enerģētiskās krīzes situācijā, nošķirot valsts un pašvaldību institūciju un amatpersonu kompetenci atkarībā no enerģijas (tostarp siltumenerģijas) piegādes traucējumu apjoma. Atbildīgā ministrija enerģētikas jomā ir Ekonomikas ministrija, tāpēc valsts apdraudējuma gadījumā siltumenerģijas piegādes pakalpojumu nepārtrauktības nodrošināšana būtu nosakāma Ekonomikas ministrijas kompetencē.  | Ņemts vērāJaunākajā likumprojekta 1. panta redakcijā atsevišķi vairs nav uzskaitītas ministriju un pašvaldību kompetences. | Likumprojekta anotācija papildināta ar sekojošu tekstu:“Ar elektroenerģijas apgādi tiek saprasts gan enerģijas ražošanas, gan sadales, pārvades un tirdzniecības pakalpojums. Siltumapgāde tāpat kā elektroapgāde atbilstoši Civilās aizsardzības un katastrofas pārvaldīšanas likuma 1. panta 14. punktā noteiktajam ir viena no pamatvajadzībām, Siltumapgāde ir svarīga Latvijas iedzīvotāju dzīves kvalitātes (iespējams, arī izdzīvošanas) sastāvdaļa, ņemot vērā klimatiskos apstākļus.” |
|  | Likumprojekta 1.pants | **03.02.2020. Tieslietu ministrijas 1.iebildums:**Projekta 1.panta otrajā daļā paredzēto grozījumu Nacionālās drošības likuma (turpmāk – likums) 22.2 panta ceturtajā daļā nepieciešams precizēt, izslēdzot tajā vārdus “Ministru kabineta noteiktajā”, jo šie vārdi rada maldinošu priekšstatu par jaunu pilnvarojumu Ministru kabinetam par noteikumu izdošanu. Vēršam uzmanību, ka atbilstošs apvienotais pilnvarojums Ministru kabinetam būs noteikts panta sestajā daļā ar vārdiem “drošības pasākumu un darbības nepārtrauktības plānošanas un īstenošanas kārtību”.  | Ņemts vērā. | 22.2 panta ceturtās daļas precizējums:“(4) Kritiskās infrastruktūras, tajā skaitā Eiropas kritiskās infrastruktūras, īpašnieks vai tiesiskais valdītājs nodrošina drošības pasākumu un darbības nepārtrauktības plānošanu un īstenošanu. Valsts apdraudējuma gadījumā kritiskās infrastruktūras, tajā skaitā Eiropas kritiskās infrastruktūras, īpašnieks vai tiesiskais valdītājs nodrošina drošības pasākumu un darbības nepārtrauktības īstenošanu (minimālajā) apjomā. |
|  | Projekta anotācijas IV sadaļas 1.punkts | **03.02.2020. Tieslietu ministrijas 2.iebildums:**Projekta anotācijas IV sadaļas 1.punktā tiek norādīts, ka Ministru kabinets ne vēlāk kā 6 mēnešu laikā pēc grozījumu likuma spēkā stāšanās izdos MK noteikumus, kas noteiks kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtību. Par pamatu šo noteikumu izstrādei tiks ņemti Ministru kabineta 01.06.2010 noteikumi Nr. 496 “Kritiskās infrastruktūras, tajā skaitā Eiropaskritiskās infrastruktūras, apzināšanas undrošības pasākumu plānošanas un īstenošanas kārtība” (turpmāk – noteikumi), papildinot tos. Vēršam uzmanību, ka atbilstoši projekta 1.panta trešajā daļā paredzētajam grozījumam, kas izsaka jaunā redakcijā likuma 22.2 panta sesto daļu, noteikumi zaudēs spēku ar projektā paredzētā likuma spēkā stāšanos. Lai varētu piemērot noteikumus pēc grozījumu likuma spēkā stāšanās, projektā nepieciešams paredzēt pārejas noteikumu, kurā būs noteiktas tiesības piemērot noteikumus līdz pārejas noteikumos paredzētam datumam, līdz kuram Ministru kabinetam jāizdod jauni noteikumi, piemēram, šādi – “Ministru kabinets līdz 2019. gada 1. martam izdod šā likuma 3. panta trešajā daļā, 8. panta otrajā daļā un 9. panta otrajā daļā paredzētos noteikumus. Līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2019. gada 1. jūlijam ir piemērojami Ministru kabineta 2007. gada 18. decembra noteikumi Nr. 877 "Valsts materiālo rezervju glabāšanas, uzskaites, atjaunināšanas, iznomāšanas, aizdošanas, realizācijas un norakstīšanas kārtība", ciktāl tie nav pretrunā ar šo likumu.” (paraugs no cita spēkā esoša likuma). | Ņemts vērā. | Projekta anotācijas IV sadaļas 1.punkts precizēts atbilstoši iebildumā norādītajai informācijai.Likumprojektā iekļauts atbilstošs grozījums, kas paredz papildināt Nacionālās drošības likuma pārejas noteikumus, tādējādi projektā ir pievienots 18. punkts šādā redakcijā:“18. Ministru kabinets līdz 2021. gada 1. jūnijam izdod šā likuma 22.2 panta sestajā daļā paredzētos noteikumus. Līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2021. gada 1. jūnijam ir piemērojami Ministru kabineta 2010.gada 1.jūnijā noteikumi Nr.496 “Kritiskās infrastruktūras, tajā skaitā Eiropas kritiskās infrastruktūras, apzināšanas un drošības pasākumu plānošanas un īstenošanas kārtība”, ciktāl tie nav pretrunā ar šo likumu”.Līdz ar to atbilstoši Tieslietu ministrijas minētajam iebildumam ir papildināta arī likumprojekta anotācija. |
|  | Likumprojekta 2.pants | **04.02.2020. Finanšu ministrijas 1.iebildums:**Lūdzam izteikt likumprojekta 2.pantā ietverto 22.3 panta trešo daļu šādā redakcijā:“(3) Finanšu un kapitāla tirgus komisija nosaka:1) kritērijus to kredītiestāžu noteikšanai, kas nodrošina kritisko finanšu nozares pakalpojumu pieejamību valsts apdraudējuma gadījumā, kā arī šo kredītiestāžu sarakstu;2) kritisko finanšu nozares pakalpojumu (minimālo) apjomu valsts apdraudējuma gadījumā;3)  kredītiestāžu darbības nepārtrauktības plānu izstrādes prasības.”*Ar šo iebildumu likumprojekta 2.pantā ietvertā 22.3 panta trešā daļa tiek papildināta ar jaunu 1.punktu, mainot daļas turpmāko punktu numerāciju, ietverot tajā deleģējumu Finanšu un kapitāla tirgus komisijai izstrādāt normatīvos noteikumus, kuros būs kritēriji* *to kredītiestāžu noteikšanai, kas nodrošina kritisko finanšu nozares pakalpojumu pieejamību valsts apdraudējuma gadījumā, kā arī šo kredītiestāžu sarakstu.  Vienlaikus tiek precizēts 22.3 panta trešās daļas 2.punkta tvērums pēc analoģijas ar likumprojekta 1.pantā ietverto  22.2panta ceturtajā daļā minēto Ministriju kabineta noteikto (minimālo) apjomu, nosakot kritisko finanšu nozares pakalpojumu (minimālo) apjomu valsts apdraudējuma gadījumā.*  | Ņemts vērā. | Likumprojekta 2.pantā ietvertā 22.3 panta trešā daļa tiek izteikta šādā redakcijā:(3) Finanšu un kapitāla tirgus komisija nosaka:1) kritērijus to kredītiestāžu noteikšanai, kas nodrošina kritisko finanšu nozares pakalpojumu pieejamību valsts apdraudējuma gadījumā, kā arī šo kredītiestāžu sarakstu;2) kritisko finanšu nozares pakalpojumu (minimālo) apjomu valsts apdraudējuma gadījumā;3) kredītiestāžu darbības nepārtrauktības plānu izstrādes prasības. |
|  | Anotācijas I sadaļas 2.punkts | **04.02.2020. Finanšu ministrijas 2.iebildums:**Lūdzam aizstāt anotācijas I sadaļas 2.punktā (8.- 9.lpp.) visu tekstu (11 rindkopas) no vārdiem “Valsts apdraudējuma gadījumā var tikt būtiski traucēta naudas aprite valstī, t. sk. finanšu līdzekļu pieejamība iedzīvotājiem, komersantiem, valsts un pašvaldību institūcijām. Tādēļ vitāli svarīga ir […]” līdz vārdiem “Piedāvātais regulējums nosaka sevišķas darbības prasības izņēmuma stāvokļa gadījumā – gan pašai juridiskajai personai, gan ar to darba tiesiskajās attiecībās esošajām personām.” (ieskaitot) ar tekstu šādā redakcijā: “Valsts apdraudējuma gadījumā visticamāk tiks novērota naudas līdzekļu aizplūšana no kredītiestādēm un pieprasījuma pēc skaidrās naudas palielināšanās, baumu par valsts finanšu sistēmu vai atsevišķu kredītiestāžu stabilitāti izplatīšana, kā arī kiberuzbrukumi, kas var negatīvi ietekmēt gan atsevišķu kredītiestāžu darbību, gan valsts finanšu stabilitāti kopumā.  Papildus tam nelabvēlīgu notikumu attīstības rezultātā var paredzēt kredītiestāžu darbības ierobežošanu vai pat pārtraukšanu, t.sk. atsevišķās valsts teritorijās, skaidrās naudas izmaksas un iemaksas bankomātu (ATM) darbības ierobežošanu, kā arī negatīvu ietekmi uz kredītiestāžu spējām nodrošināt pietiekamu skaidrās naudas daudzumu to filiālēs, norēķinu grupās, t.sk. drošības situācijas visā valstī vai tās atsevišķās teritorijās pasliktināšanas dēļ, kā arī maksājumu sistēmu darbības traucējumus, ierobežojumus vai pat pārtraukšanu, t.sk. kiberuzbrukumu vai elektroapgādes pārtraukšanas rezultātā (tas ietver arī iespējamus starptautisko maksājumu karšu sistēmu (VISA, MasterCard) darbības traucējumus vai ierobežojumus). Ņemot vērā kredītiestāžu lomu naudas aprites nodrošināšanā, iepriekš minētie ierobežojumi vai traucējumi kredītiestāžu darbā var būtiski traucēt naudas apriti valstī, t. sk. finanšu līdzekļu pieejamību iedzīvotājiem, komersantiem, valsts un pašvaldību institūcijām. Lai nodrošinātu finanšu līdzekļu pieejamību fiziskām un juridiskām personām, primāri būtu nepieciešams nodrošināt iespējas saņemt skaidro naudu, kā arī nodrošināt iespēju veikt bezskaidrās naudas norēķinus. Jau pašlaik kredītiestādēm atbilstoši attiecīgajām prasībām un labākajai praksei ir sagatavoti darbības nepārtrauktības nodrošināšanas plāni un procedūras, un Finanšu un kapitāla tirgus komisija savas kompetences robežās veic kontroli par šo plānu un procedūru atbilstību noteiktajām prasībām. Vienlaikus nolūkā nodrošināt, ka attiecīgās kredītiestādes būs spējīgas nodrošināt skaidrās un bezskaidrās naudas norēķinus noteiktā minimālā apjomā valsts apdraudējuma gadījumā, nepieciešams īstenot šo pakalpojumu nodrošināšanas pasākumu kopumu, t.sk. noteikt kritērijus šo pakalpojumu noteikšanai, prasības darbības nepārtrauktības nodrošināšanas plāniem, kārtību, kādā būtu veicama šo plānu izstrādes un uzturēšanas, t.sk. testēšanas, pārraudzība un tml. Minētie pasākumi būtu īstenojami ciešā sadarbībā starp Finanšu un kapitāla tirgus komisiju, Latvijas Banku un kredītiestādēm.  Vienlaikus, ņemot vērā kredītiestāžu darba specifiku, kā arī to, ka esošais regulējums kritiskās infrastruktūras jomā (Ministra kabineta noteikumi attiecībā uz kritisko infrastruktūru (objektiem) un informācijas tehnoloģiju (sistēmu) kritisko infrastruktūru) ir primāri saistīts ar minētās infrastruktūras drošību (gan pēc nosaukuma, gan pēc satura) un šī regulējuma prasību attiecināšana uz kredītiestādēm un to ārpakalpojumu sniedzējiem būtu apgrūtinoša vai atsevišķos gadījumos varbūt arī neiespējama, nepieciešams noteikt atsevišķas prasības attiecībā uz kritiskajiem finanšu nozares pakalpojumiem. Tādējādi likumā paredzēts ietvert īpašu regulējumu attiecībā uz kritiskajiem finanšu nozares pakalpojumiem, vienlaikus uz kredītiestādēm šo pakalpojumu nodrošināšanas ietvarā neattiecinot kritiskās infrastruktūras regulējumu.Attiecībā uz kritiskajiem finanšu nozares pakalpojumiem jāņem vērā, ka, lai nodrošinātu skaidrās un bezskaidrās naudas norēķinus, kredītiestādēm ir kritiski svarīga citu kritisko pakalpojumu pieejamība, t.sk. elektroapgāde, telekomunikāciju pakalpojumi un tml., kuru pieejamību atbilstoši piedāvātājiem grozījumiem plānots īstenot, izmantojot esošo regulējumu attiecībā uz kritiskās infrastruktūras objektiem.  Papildus jāņem vērā, ka būtiska loma iedzīvotāju nodrošināšanai ar skaidro naudu ir VAS "Latvijas Pasts", kas nav kredītiestāde un nepieciešamības gadījumā pasākumi šīs sabiedrības sniegto pakalpojumu pieejamības nodrošināšanai arī būtu sagatavojami, izmantojot esošo regulējumu attiecībā uz kritiskās infrastruktūras objektiem.”*Ar šo iebildumu  precizēts likumprojekta 2.pantā ietvertā 22.3 panta tvēruma skaidrojums attiecībā uz kritiskajiem finanšu nozares pakalpojumiem un subjektiem, kas  nodrošina kritisko finanšu nozares pakalpojumu pieejamību valsts apdraudējuma gadījumā.* | Ņemts vērā. | Anotācijas I sadaļas 2.punktā (8.- 9.lpp.) minētais teksts precizēts atbilstoši arī Latvijas Bankas norādēm |
|  | Likumprojekta anotācijas I sadaļas 2.punkts  | **03.02.2020. Satiksmes ministrijas iebildums:**Atkārtoti lūdzam rast iespēju likumprojekta anotācijā sniegt korektu skaidrojumu par Ministru kabineta 2016. gada 14. jūnija noteikumu Nr. 363 “Kuģu kontroles, pārbaudes un aizturēšanas kārtība Latvijas ūdeņos” un likumprojektā ietvertā regulējuma mijiedarbību. Ja skaidrojumu nav iespējams sniegt, lūdzam svītrot likumprojekta anotācijas I sadaļas 2. punkta rindkopu: “Ministru kabineta 2016. gada 14. jūnija noteikumi Nr. 363 “Kuģu kontroles, pārbaudes un aizturēšanas kārtība Latvijas ūdeņos” nosaka kārtību, kādā notiek kuģu kontrole, pārbaude un aizturēšana Latvijas ūdeņos, tai skaitā kuģa aizturēšana un ieroču pielietošana galējas nepieciešamības gadījumā. Tomēr atšķirībā no likumprojektā paredzētā regulējuma tie ir attiecināmi uz kuģiem, kas ir tiesiski ieradušies Latvijas Republikā (teritoriālajos ūdeņos)”. Lūdzam attiecīgi precizēt izziņas 7. punktu, svītrojot informāciju, ka tika panākta vienošanās starpinstitūciju sanāksmē, jo tas neatbilst patiesībai. | Ņemts vērā. | Svītrota likumprojekta anotācijas I sadaļas 2. punkta rindkopa: “Ministru kabineta 2016. gada 14. jūnija noteikumi Nr. 363 “Kuģu kontroles, pārbaudes un aizturēšanas kārtība Latvijas ūdeņos” nosaka kārtību, kādā notiek kuģu kontrole, pārbaude un aizturēšana Latvijas ūdeņos, tai skaitā kuģa aizturēšana un ieroču pielietošana galējas nepieciešamības gadījumā. Tomēr atšķirībā no likumprojektā paredzētā regulējuma tie ir attiecināmi uz kuģiem, kas ir tiesiski ieradušies Latvijas Republikā (teritoriālajos ūdeņos)”. |
|  | Likumprojekts | **04.02.2020. Latvijas Bankas priekšlikums:**Latvijas Bankas rosina precizēt grozījumus Nacionālās drošības likumā: 1) papildinot 22.3 panta trešo daļu ar 1. punktu šādā redakcijā (attiecīgi mainot numerāciju turpmākajiem punktiem): "1) kritērijus to kredītiestāžu noteikšanai, kas nodrošina kritiskos finanšu nozares pakalpojumu, kā arī šo kredītiestāžu sarakstu;"; 2) vienveidot 22.3 panta trešās daļas 1. punktu ar grozījumos ietvertā 22.2 panta ceturtajā daļā ietverto regulējumu, precizējot 22.3 panta trešās daļas 1. punktu, ka Finanšu un kapitāla tirgus komisija nosaka: "2) kritisko finanšu nozares pakalpojumu (minimālo) apjomu valsts apdraudējuma gadījumā".  | Ņemts vērā. | Likumprojekta 22.3 panta trešā daļa precizēta arī atbilstoši Finanšu ministrijas norādēm. |
|  | Likumprojekta izziņas 38.punkts  | **Tieslietu ministrijas 28.02.20202. priekšlikums:**Vienlaikus izsakām priekšlikumu precizēt projekta izziņas par atzinumos izteiktajiem iebildumiem 38.punkta 5.aili “Projekta attiecīgā punkta (panta) galīgā redakcija”, tajā par Tieslietu ministrijas iebildumu norādot, ka projektā ir iekļauts atbilstošs grozījums un tajā paredzēts Nacionālās drošības likuma pārejas noteikumus papildināt ar 18.punktu, iekļaut projektā paredzēto jaunā punkta redakciju, kā arī norādi par projekta anotācijas precizēšanu. | Ņemts vērā. | Likumprojekta izziņas 38. punkta 5. aile papildināta ar sekojošu tekstu:“ Likumprojektā iekļauts atbilstošs grozījums, kas paredz papildināt Nacionālās drošības likuma pārejas noteikumus, tādējādi projektā ir pievienots 18. punkts šādā redakcijā:“18. Ministru kabinets līdz 2021. gada 1. jūnijam izdod šā likuma 22.2 panta sestajā daļā paredzētos noteikumus. Līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2021. gada 1. jūnijam ir piemērojami Ministru kabineta 2010.gada 1.jūnijā noteikumi Nr.496 “Kritiskās infrastruktūras, tajā skaitā Eiropas kritiskās infrastruktūras, apzināšanas un drošības pasākumu plānošanas un īstenošanas kārtība”, ciktāl tie nav pretrunā ar šo likumu”.Līdz ar to atbilstoši Tieslietu ministrijas minētajam iebildumam ir papildināta arī likumprojekta anotācija.” |
|  | Likumprojekta 2. pants par likuma papildināšanu ar 22.3 pantu. | **Finanšu ministrijas 26.02.2020. priekšlikums:**Izsakām priekšlikumu izteikt likumprojekta 2.pantā ietverto 22.3 panta trešās daļas 1.punktu šādā redakcijā:    “1) kritērijus to kredītiestāžu noteikšanai, kas nodrošina kritisko finanšu nozares pakalpojumu pieejamību valsts apdraudējuma gadījumā”. | Ņemts vērā.Skatīt kontekstā ar Finanšu un kapitāla tirgus komisijas 24.02.2020. iebildumu. | Ņemot vērā Finanšu un kapitāla tirgus komisijas un Finanšu ministrijas vienošanos, likumprojekts precizēts atbilstoši izteiktajam iebildumam, izsakot likumprojekta 2.pantā ietverto 22.3 panta trešās daļas 1.punktu šādā redakcijā: “1) kritērijus to kredītiestāžu noteikšanai, kas nodrošina kritisko finanšu nozares pakalpojumu pieejamību valsts apdraudējuma gadījumā;”. |
|  | Likumprojekta 2. pants par likuma papildināšanu ar 22.3 pantu. | **Finanšu un kapitāla tirgus komisijas 24.02.2020. iebildums:**Izziņā par atzinumos sniegtajiem iebildumiem bez atbilstoša pamatojuma (anotācijā) un saskaņošanas ar FKTK ņemti vērā Finanšu ministrijas iebildumi un Latvijas Bankas priekšlikumi likumprojekta 2. pantā ietvertā 22.3 panta trešo daļu papildināt ar jaunu 1. punktu, ietverot tajā deleģējumu FKTK noteikt to kredītiestāžu sarakstu, kuras nodrošina kritisko finanšu nozares pakalpojumu pieejamību valsts apdraudējuma gadījumā. Vēršam uzmanību, ka šāda saraksta izstrādāšana un tā nonākšana atklātībā nav atbalstāma, jo: 1) sabiedrības pārstāvjiem var rasties maldīgs priekšstats par šāda saraksta nozīmi un tas var radīt spekulācijas par vienas vai otras kredītiestādes maksātspēju, reputāciju, nozīmīgumu utt.; 2) tas var negatīvi ietekmēt finanšu stabilitāti valstī, sabiedrības vai mediju pārstāvjiem nepareizi interpretējot šāda saraksta būtību; 3) deleģējums FKTK veidot šādu sarakstu nonāk tiešā pretrunā ar FKTK likumā noteikto FKTK darbības mērķi - veicināt ieguldītāju, noguldītāju un apdrošināto personu interešu aizsardzību un finanšu un kapitāla tirgus attīstību un stabilitāti. Pastāv liels risks, ka sarakstā neiekļautās kredītiestādes var tik uzskatītas par šobrīd nestabilām un finanšu pakalpojumu saņēmējiem nedrošām, radot šķietamu uzrauga mājienu nesadarboties ar tām; 4) pastāv liels tiesvedības risks gan no tām kredītiestādēm, kuras tiks iekļautas sarakstā, gan arī no tām, kuras netiks iekļautas sarakstā; 5) sniegto finanšu pakalpojumu klāsts un veids, kā arī tehnoloģiskie risinājumi, mainās, līdz ar to aktuāla kredītiestāžu saraksta uzturēšana var nebūt lietderīga. Turklāt pārāk bieža saraksta atjaunošana FKTK ieskatā būs signāls publiskajā vidē ar negatīvu pieskaņu. Ņemot vērā minēto, FKTK piedāvā saglabāt līdzšinēji pārrunāto kārtību - klientiem sniegto kritisko pakalpojumu, nevis kritisko pakalpojumu sniedzēju noteikšanas, izsakot 22.3 panta trešās daļas 1. punktu šādā redakcijā: "1) kritisko finanšu nozares pakalpojumu noteikšanas kritērijus un to minimālo apjomu valsts apdraudējuma gadījumā.". | Ņemts vērā. | Ņemot vērā Finanšu un kapitāla tirgus komisijas un Finanšu ministrijas vienošanos, likumprojekts precizēts atbilstoši izteiktajam iebildumam, izsakot likumprojekta 2.pantā ietverto 22.3 panta trešās daļas 1.punktu šādā redakcijā: “1) kritērijus to kredītiestāžu noteikšanai, kas nodrošina kritisko finanšu nozares pakalpojumu pieejamību valsts apdraudējuma gadījumā;”. |
| Atbildīgā amatpersona |    |
|  | (paraksts)\* |

Piezīme.

\* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Edgars Svarenieks

|  |
| --- |
| (par projektu atbildīgās amatpersonas vārds un uzvārds) |
| Aizsardzības ministrijas Krīzes vadības departamenta direktora vietnieks, Visaptverošas valsts aizsardzības ieviešanas koordinācijas nodaļas vadītājs |
| (amats) |
| tālr. 67335029 |
| (tālruņa un faksa numurs)Edgars.Svarenieks@mod.gov.lv |
|  |
| (e-pasta adrese) |